החולם

החולם (באנגלית: Strange the Dreamer) הוא ספר פנטזיה שנכתב על ידי הסופרת לייני טיילור. הספר יצא לאור בעברית בשנת 2019 בהוצאת מודן. החולם הוא הספר הראשון בדואולוגיה והמשכו נקרא "מוזת הסיוטים". בשנת 2018, הספר היה סגן לפרס פרינץ.

עלילה
לאזלו הוא יתום מלחמה שהובא למנזר בממלכת זוסמה. הוא חי עם הנזירים וחולם להגיע לעיר האבודה "בכי", עליה שמע מסיפוריו של נזיר זקן. בבגרותו המוקדמת, הוא הופך להיות ספרן זוטר. יום אחד, להקת לוחמים בראשות אריל-פיין, המכונה קוטל האלים, מגיע לזוסמה. אריל-פיין מגיע מהעיר האבודה בכי, בחיפוש אחרי אנשים שיעזרו לו בבעיה מסתורית. לאזלו נכנס למשלחת אחרי שהרשים את אריל-פיין ביחד עם האלכימאי, תאיון נרו.

אחרי מסע מפרך במדבר, אריל-פיין מספר את ההיסטוריה של בכי: בעבר היא הייתה עיר מפוארת, עד שלפני 200 שנה קבוצה של אלים כבשו אותה. לפני 15 שנה, אריל-פיין הוביל מרד נגד האלים ושחרר את העיר בכי משלטונם האכזרי. מאז עיר בכי עדיין מתמודדת עם מכשולים, שאריל-פיין מסרב לחשוף מה הם לפני שהם מגיעים לעיר. כשהמשלחת מגיעה לבכי הם מגלים מצודה ענקית בצורת מלאך מרחפת מעל העיר וחוסמת את השמש. ישנם ארבעה עוגנים גדולים עשויים מאותו חומר כמו המצודה שנמצאים בשולי העיר. לאזלו ושאר המשלחת פוגשים את האזרחים המיואשים, שמפחדים מהמצודה ומהצל שהיא מטילה על העיר.

לאזלו לומד עוד על ההיסטוריה של בכי שנים קודם לכן, "אלים" כחולי עור בשם מזרתים הגיעו לעיר בכי. באמצעות היכולות המיוחדות שלהם, הם כבשו בקלות את העיר. המצודה הייתה ביתם והיא עשויה ממתכת כחולה ובלתי ניתנת להריסה המכונה מזרתיום. סקאתיס, מנהיג המזרתים, היה היחיד שמסוגל לשלוט במתכת. האלים דרשו שימסרו גברים ונשים צעירים למצודתם והיו מחזיקים אותם שם למשך ימים, חודשים או שנים. האנשים תמיד היו חוזרים אבל לא לפני שלתה, אלת הנשייה, מחקה את זיכרונותיהם מזמנם במצודה. אריל-פיין נאלץ לבלות שנים עם איזגול, אלת הייאוש, ששטפה את מוחו כדי לגרום לו לאהוב אותה. הוא קיבל את גורלו עד שגילה שאשתו אזרין נלקחה גם היא. מראה של אשתו נתן לאריל פיין מספיק כוח בשביל להתנגד לאיזגול ובני האדם הצליחו להרוג את המזרתים ואת צאצאיהם, אבל בלי סקאתיס שישלוט בה, המצודה נשארה בשמיים.

במצודה, מספר שרצי אלים, הילדים של המזרתים, שרדו וחיים שם ללא ידיעתם של התושבים. מיניה, בתו של סקאתיס, הצילה ארבעה תינוקות במהלך המרד. הם נשארו במצודה במשך 15 שנה, והשאירו את עצמם בחיים בעזרת יכולותיהם. למיניה יש את היכולת ללכוד רוחות רפאים ולהפוך אותם למשרתיה, רובי יכולה לשלוט באש, ספארו יכולה לגרום לצמיחה, אבל גם לריקבון ופרל יכול לחטוף עננים ולשנות כך את מזג האוויר. סראי, בתה של איזגול, מתקשה עם תפקידה. תחת פקודותיה של מיניה, היא משתמשת בכוחה כדי לחדור לחלומותיהם של אנשי בכי והיא מייסרת אותם בסיוטים.

סראי נכנסת לחלומו של לאזלו, אבל מגלה שהוא, בניגוד לשאר האנשים, יכול לראות אותה. לאזלו וסראי מתאהבים ככל שהיא ממשיכה לבקר את חלומותיו באותו זמן, שאר המשלחת מנסה למצוא דרך להזיז את המצודה. יום אחד, תאיו מגלה שהנפש של לאזלו, תמצית הזורמת לצד הדם, מצליחה להשפיע על המזרתיום ושובר רסיס מאחד העוגנים שעל הקרקע. הוא מתעמת עם לאזלו, שמבין שעורו מאפיר במגע עם המזרתיום. אחד החברים האחרים במשלחת, מומחה נפץ, מנסה לפוצץ את המצודה מהשמיים. העוגנים שמרו על המצודה ישרה, והיא נוטה כלפי מטה ומאיימת להתמוטט על העיר.

התנודה הפתאומית גורם לסראי ליפול למותה מהמצודה. באותו זמן, נחשף שלאזלו הוא שרץ אלים בעצמו ועורו נהפך לכחול במגע עם המזרתיום. לאזלו מצליח לתקן את המצודה ולהחזיר את השמיים לעיר. הוא בונה פסלי חיות ממזרתיום כדי לשאת אותו ועף למעלה כדי לפגוש את שאר שרצי האלים במצודה. מיניה מתעמתת איתו ולאחר קרב רצונות, היא תופסת את רוחה של סראי. מיניה מציבה בפניו אולטימטום ומאיימת שהיא תתן לרוחה של סראי להתפוגג אם לאזלו לא יציית לה.

דמויות
חברי המשלחת
לאזלו סטריינג' - הפרוטגוניסט. ספרן זוטר מזוסמה שחקר על העיר המסתורית "בכי" וחלם להגיע אליה. מתגלה בסוף הספר שהוא שרץ אלים. אביו הוא סקאתיס, אל המפלצות ואחותו למחצה היא מיניה. הכוח שלו הוא היכולת לשלוט במתכת הידועה בשם "מזרתיום".

אריל-פיין - גיבור המכונה "קוטל האלים" על שהוביל את המהפכה נגד האלים ששלטו בעיר בכי והרג אותם. הוא היה בעבר עבדה של איזגול והוא אביה של סראי.

תאיון נרו - אלכימאי שמצטרף למשלחת של אריל-פיין לעיר בכי. הוא בנו של דוכס ובן הסנדקאות של מלכת זוסמה.

קליקסטה - גנבת שהצטרפה למשלחת של אריל-פיין לבכי. היא נעצרה לאחר שטיפסה על המגדל הגבוה ביותר בעולם.

סולזרן ואוזווין איו - זוג נשוי שהצטרפו למשלחת של אריל-פיין. היא מכניסטית והוא חקלאי בוטאני. ביחד הם המציאו ספינה מעופפת בשם "מזחלת המשי".

דרייב - מומחה נפץ שהצטרף למשלחת של אריל-פיין לעיר בכי.

דיירי המצודה

סראי - מושא האהבה של לאזלו. היא אחת מחמשת שרצי האלים ששרדו את הטבח וגרים במצודה שבשמיים. היכולת של סראי היא להיכנס לחלומות של אנשים. אימה היא איזגול, אלת הייאוש.

מיניה - האנטגוניסטית הראשית של הספר. היא הבת של סקאתיס, אל המפלצות ואחותו למחצה של לאזלו. מיניה יכולה לתפוס את נשמותיהם של המתים ולהפוך אותם לרוחות רפאים, בהן היא יכולה לשלוט.

רובי - אחת מחמשת שרצי האלים ששרדו את הטבח וגרים במצודה שבשמיים. היא הבת של איקירוק, אל ההילולים ואחותה למחצה של ספארו. רובי יכולה לשלוט באש.

ספארו - אחת מחמשת שרצי האלים ששרדו את הטבח וגרים במצודה שבשמיים. הבת של איקירוק, אל ההילולים ואחותה למחצה של רובי. ספארו יכולה לחוש בפעימת החיים שבדברים ולעודד את צמיחתם.

פרל - הבחור היחיד מתוך חמשת שרצי האלים ששרדו את הטבח. הוא הבן של ונת, אל הסערות. הכישרון שלו הוא לזמן עננים ולשלוט בהם.

אלים

סקאתיס - אל המפלצות. הוא החזק ביותר מבין האלים בשל יכולתו לשלוט במתכת הבלתי ניתנת להריסה "מזרתיום". אביהם של לאזלו ומיניה.

איזגול - אלת הייאוש. היא יכולה לשלוט ברגשותם של אנשים. אימה של סראי.

לתה - אלת הנשייה, ביכולתה למחוק זכרונות. בעבר, היא בלעה את שמה האמיתי של העיר בכי ומחקה אותם מהזיכרונות של כולם.

ונת - אל הסערות ואביו של פרל. נאמר שהכוח שלו דומה לזה של פרל.

איקירוק - אל ההילולים ואבא של רובי וספארו. שימש גם כמוציא להורג.

קוראקו - אלת הסודות. דמות מסתורית שתפקידה היה לגלות את כוחותיהם של שרצי האלים.

קבלה
בשנת 2017, החולם היה סגן לפרס פרינץ. מגזין קירקוס ריוויוז ציין שהרומן חקר "עבדות, טראומה, זיכרון וניכוס" עם המסקנה ש"אוהבי בניית עולם מורכבת ורומנטיקה קדחתנית ימצאו את הספר מרתק". פבלישרס ויקלי אמר שהספר "כתוב להפליא בצורה אפלה, שופעת וקסומה בו זמנית".

החולם קיבל דירוג של ארבעה כוכבים באתר גודרידס.
 פיתוח 

"החולם" הוא הספר הראשון שלייני טיילור כתבה מאז "חלומות על אלים ומפלצות", הספר השלישי והאחרון בסדרת "בת העשן והעצם". הסיפור נכתב מספר חודשים לאחר סיום ספרה הקודם. לדברי טיילור, תהליך מציאת "החולם" הגיע מ"בחינה של כל הרעיונות שנאבקו על מקום בראשי במשך שנים... לא יכולתי להחליט... המשכתי להתלבט... בחרתי באחד עם מרכיב היסטורי כבד ושקעתי במחקר. ארבעה או חמישה חודשים לאחר מכן, היו לי ערימות של הערות אבל הסיפור לא ממש התחבר לי ונכנסתי לפאניקה וקפצתי לתחום השני, שהיה קצת יותר באזור הנוחות שלי, בהיותו פנטזיה". ההיבט החשוב ביותר עבור טיילור היה התמקדות בקשתות הרגשיות של הדמויות, כפי שטיילור אמרה: "עבורי, זה הכל על המסע הרגשי - או ליתר דיוק, כל המסעות הרגשיים השזורים של הדמויות וכיצד הן צובעות זו את זו".

הערות שוליים

קטגוריה:ספרי פנטזיה
קטגוריה:ספרי פנטזיה אפית